Diari Oficial de la Generalitat Valenciana


Sumari del DOGV 1135, del 06-09-1989 (1989/815035)

ORDRE de 31 de juliol de 1989, de la Conselleria d'Obres Publiques, Urbanisme i Transports, que suprimeix determinades modalitats de títols per al transport públic de viatgers de Ferrocarrils de la Generalitat Valenciana, i en crea d'altres substitutives, alhora que estableix les tarifes especials que hi corresponen.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/07/31/(1)/dof/vci/html**

### Dades del document

Número de DOGV
:   1135

Data del DOGV
:   06-09-1989

Secció del DOGV
:   DISPOSICIONS GENERALS

Número del document
:   1989/815035


Data del document
:   31-07-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Correcció d'errades

Anàlisi jurídica

Ordre de 31 de juliol de 1989, de la Conselleria d'Obres Públiques, Urbanisme, i Transports, que suprimeix determinades modalitats de títols per al transport públic de viatgers de Ferrocarrils de la Generalitat Valenciana, i en crea d'altres substitutives, alhora que estableix les tarifes especials que hi corresponen.  
L?entitat «Ferrocarrils de la Generalitat Valenciana» assumí la gestió i explotació de les funcions i serveis ferroviaris traspassats a la Comunitat Valenciana en virtut del Reial Decret 1496/1986, de 13 de juny.  
Mitjançant Ordre de data 19 de desembre de 1986, de la Conselleria d'Obres Públiques, Urbanisme i Transports, s'establiren les tarifes corresponents als serveis de Ferrocarrils de la Generalitat Valenciana, les quals s'actualitzaren en data de 16 de gener de 1989.  
L?experiència derivada de l'aplicació de les esmentades tarifes, i la consecució d'una millor adequació entre l?oferta i la demanda dels serveis de transport públic de viatgers, aconsella la modificació del sistema tarifari vigent, alhora que introdueix noves modalitats de títols per al transport públic de viatgers per als Ferrocarrils de la Generalitat Valenciana. Suprimeix aquests i estableix les tarifes que cal aplicar-hi, i tot a la vista de la proposta realitzada per l?entitat «Ferrocarrils de la Generalitat Valenciana».  
Per això, i previ informe favorable de la Comissió de Preus de la Generalitat Valenciana, adoptat en sessió de 9 de gener de 1989, i fent ús de les atribucions que em confereix l'article 35.e) de la Llei 5/1983, de 30 de desembre, del Govern Valencià,  
ORDENE:  
Article 1  
Se suprimeix, com a títol per al transport, l'actual bitllet d'anada i tornada en tota la xarxa de Ferrocarrils de la Generalitat Valenciana en València i també la Targeta d?Abonament Mensual actual.  
Article 2  
Es creen com a noves modalitats de títols de transport públic de viatgers de Ferrocarrils de la Generalitat Valenciana a València, el Bo Multi-Viatge (BMV), i la Targeta d?Abonament Temporal (TAT).  
Article 3  
A l?efecte de les corresponents tarifes, s'estableix una divisió zonal de la xarxa de Ferrocarrils de la Generalitat Valenciana, amb el següent contingut:  
Zona A: tota la xarxa compresa entre les estacions de Seminari, Paterna, Rafelbunyol, el Grau i Torrent.  
Zona B: formada per la part de la xarxa compresa la corona circular que hi ha entre les estacions de: Bétera i Seminari, Llíria i Paterna, i l'Alcúdia i Torrent.  
Zona C: comprén el tram de la línia que hi ha entre Villanueva de Castelló i l'Alcúdia.  
Article 4  
El bitllet senzill, que manté la vigència com a títol per al transport, és un bitllet sense determinació de l'usuari, amb validesa per a realitzar només un viatge entre l'estació d'origen i la de destinació.  
Article 5  
El Bo Multi-Viatge és una targeta sense determinació d'usuari i amb validesa per a la realització de 10 viatges.  
El seu període de validesa es il·limitat, i podrà ser utilitzat qualsevol dia de l'any.  
Les targetes dels Bons Multi-Viatge seran distintes segons l'àrea de validesa: A, B, C, AB, BC, ABC.  
Aquestes àrees de validesa van referides a les zones establertes en l'article 3 d'aquesta Ordre.  
El temps límit màxim de viatge per cada cancel·lació inicial, incloent-hi tots els possibles transbordaments serà el que a continuació s'expressa, depenent del tipus de targeta: només d?1 zona A, B o C: 90 minuts; de 2 zones, AB o BC: 120 minuts, de 3 zones ABC: 150 minuts.  
Article 6  
La Targeta d?Abonament Temporal és un títol per al transport i en determina el titular. Consta de dues parts: un carnet personal i intransferible d'identitat que s'adquireix una sola vegada, i una Targeta Mensual amb validesa per als 30 dies següents al del seu ús o cancel·lació. Cada Targeta Mensual, admet 56 cancel·lacions.  
Els titulars de la Targeta d?Abonament Temporal podran viatjar en tots els trens de viatgers de Ferrocarrils de la Generalitat Valenciana, a València, amb excepció dels denominats especials i turístics.  
Les Targetes d?Abonament Temporal seran distintes segons la seua àrea de validesa: A, AB, BC, ABC.  
Aquestes àrees de validesa van referides a les zones establertes en l'article 3r d'aquesta Ordre.  
Article 7  
Les noves modalitats de títols de transport públic de viatgers de Ferrocarrils de la Generalitat Valenciana, a València, generats en aquesta Ordre, es regiran per les tarifes següents, tot incloent-hi els impostos i el segur obligatori:  
BO MULTI-VIATGE  
 Zona de validesa Preu (PTA)  
   
 A 500  
 B 500  
 A Y B 450  
 B Y C 725  
 A, B Y C 1.175  
TARGETES D'ABONAMENT TEMPORAL  
 Zona de validesa Preu (PTA)  
   
 A 2.500  
 A Y B 3.600  
 B Y C 3.600  
 A, B Y C 4.800  
DISPOSICIONS FINALS  
Primera  
Queda derogada l'Ordre d'aquesta Conselleria de data 16 de gener de 1989, en tot allò que s'opose al que disposa aquesta Ordre.  
Segona  
Es faculta a la Direcció General de Transports, per al desplegament, interpretació i aplicació d'aquesta Ordre, que entrarà en vigor l?endemà de la publicació en el Diari Oficial de la Generalitat Valenciana.  
València, 31 de juliol de 1989.  
El Conseller d'Obres Públiques, Urbanisme i Transports,  
RAFAEL BLASCO I CASTANY


Còpia Permalink ELI